*Duhovno obhajilo:*

Jezus, verujem, da si navzoč v Najsvetejšem zakramentu. Zahvaljujem se Ti za Tvojo ljubezen do mene, ki si mi jo izkazal s svojo smrtjo na križu. Želim Te ljubiti bolj kot vse drugo, predvsem pa Te želim sprejeti v svojo dušo. Če Te ne morem prejeti v sveti hostiji, Te prosim, da prideš k meni duhovno: prosim Te, da vstopiš in prebivaš v mojem srcu. *(tišina)*

Hvala Jezus, za to obhajilo, hvala za Tvoj objem, hvala za to združitev. Ne dovoli, da bi se ločil od Tebe, ampak mi pomagaj, da ostanem v Tebi.

*Molitev v času epidemije*

Vsemogočni večni Bog, usmiljeno se ozri na svoje otroke, ki trpijo zaradi epidemije. Olajšaj bolečine obolelim in jim nakloni zdravje. Daj moči zdravstvenim delavcem in vsem, ki skrbijo za bolne. Sprejmi v svoj mir vse, ki so umrli in potolaži njihove svojce. Prosimo te, da bi epidemija čim prej prenehala.

Marija Tolažnica v Logu. Potolaži nas tudi v tej preizkušnji. Tolaži obolele in njihove bližnje. Varuj vse, ki so izpostavljeni nevarnosti okužbe. Pomagaj nam, da se bomo odgovorno obnašali in ne bomo ogrožali sebe in drugih. Hvala, da si nas obvarovala doslej in hvala za vse, ki so na tvojo priprošnjo ozdraveli. Še naprej nas varuj, da bomo slavili Boga v njegovi dobroti. Amen.

Sveta Marija, Zdravje bolnikov – prosi za nas.

Sveti Rok, zavetnik zoper kužne bolezni – prosi za nas.

Vsi božji svetniki in svetnice – prosite za nas.